Diari Oficial de la Generalitat Valenciana


Sumari del DOGV 8408, del 23-10-2018 (2018/9766)

RESOLUCIÓ de 18 d'octubre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides a la realització de programes d'interés general per a atendre finalitats de caràcter social a càrrec de l'assignació tributària del 0,7 per 100 de l'Impost sobre la Renda de les Persones Físiques a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8408

Data del DOGV
:   23-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9766


Data del document
:   18-10-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 18 d'octubre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides a la realització de programes d'interés general per a atendre finalitats de caràcter social a càrrec de l'assignació tributària del 0,7 per 100 de l'Impost sobre la Renda de les Persones Físiques a la Comunitat Valenciana. [2018/9766]  
  
  
Mitjançant l'Ordre 8/2017, de 6 d'octubre, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió de subvencions dirigides a la realització de programes d'interés general per a atendre finalitats de caràcter social a càrrec de l'assignació tributària del 0,7 per 100 de l'Impost sobre la Renda de les Persones Físiques a la Comunitat Valenciana (DOGV 8147, 11.10.2017; correcció d'errades DOGV 8149, 16.10.2017).  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Convocatòria  
La Conselleria d'Igualtat i Polítiques Inclusives convoca subvencions dirigides a la realització de programes d'interés general, per a atendre finalitats de caràcter social a càrrec del tram autonòmic de l'assignació tributària del 0,7 per 100 de l'Impost sobre la Renda de les Persones Físiques a la Comunitat Valenciana, en règim de concurrència competitiva, conforme al que es disposa en l'article 22.1 de la Llei 38/2013, de 17 de novembre, general de subvencions, i l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Segon. Finalitat de les subvencions  
La finalitat de les subvencions que es convoquen és finançar els programes d'interés general per a atendre finalitats d'interés social destinades a cobrir les necessitats específiques d'assistència social dirigides a l'atenció de les persones en situació de pobresa i exclusió social o que es troben en altres situacions d'especial vulnerabilitat a la Comunitat Valenciana.  
En l'aplicació pressupostària 03.13.11.741.16 dels pressupostos de la Generalitat per a l'exercici 2018, es preveu l'existència de la línia de subvenció S5177 del capítol 4 de despeses dotada amb 22.768.721,90 euros destinada a finançar els eixos de treball 1 a 14 que s'indiquen a continuació, i la línia de subvenció S5185 del capítol 7 de despeses, dotada amb 2.411.644,32 euros destinada a finançar l'eix de treball 15 «Obres i inversions«.  
Els eixos a subvencionar en la convocatòria i els crèdits màxims assignats són:  
1. Eix de treball: Infància i famílies.  
Finalitat:  
a) Promoure el desenvolupament educatiu i sociosanitari de la infància, fonamentalment a través d'activitats educatives, culturals, esportives i de temps lliure, com a eines de lluita contra la transmissió generacional de la pobresa, que fomenten hàbits de vida saludable, afavorisquen la participació infantil i la inclusió social.  
b) Promoure i sensibilitzar sobre els drets de la infància.  
c) Enfortir la capacitat i la responsabilitat familiar i comunitària per a millorar les condicions de salut, promovent estils de vida familiars saludables i facilitant a les persones que exerceixen responsabilitats parentals pautes de criança positiva dels xiquets i les xiquetes i adolescents a càrrec seu, atés l'interés superior d'aquests, en un entorn no violent.  
d) Facilitar pautes i recursos a les famílies que s'enfronten a situacions de conflictivitat generada per les interaccions entre els seus membres, que contribuïsquen a previndre situacions de risc o reduir els efectes negatius sobre la salut d'aquests. Prioritàriament famílies en situació de vulnerabilitat i empobriment.  
e) Estendre l'oferta de serveis que paren atenció socioeducativa a xiquets i xiquetes menors de tres anys que, preveient un projecte socioeducatiu adequat, possibiliten la inserció sociolaboral de les persones amb responsabilitats familiars mitjançant la corresponsabilitat i usos de temps amb perspectiva de gènere.  
Així mateix, podran incloure's serveis destinats a donar suport directe a les famílies amb menors de 3 anys, relacionades amb pautes de criança, per a cobrir necessitats puntuals d'usos del temps i corresponsabilització, espais de joc, de trobada familiar o serveis de respir, suport socioeducatiu a la primera infància en l'àmbit rural, atenció domiciliària i uns altres d'anàloga naturalesa.  
f) Actuacions d'intervenció orientades a facilitar la inserció laboral en famílies que es troben en situació d'especial dificultat (famílies en situació d'exclusió social, en situació de risc, especialment nombroses, famílies monoparentals i educadores).  
g) Atenció educativa i sociosanitària a través de l'adopció, dirigits a menors amb necessitats especials, afavorint la seua inclusió en aqueix nou medi familiar (xiquets i xiquetes majors, grups de germans i germanes, menors amb discapacitats i/o diversitat funcional) que es troben tutelats.  
h) Prevenció, detecció i intervenció educativa i sociosanitària, si escau, del maltractament i de l'explotació infantil, així com de la violència entre iguals.  
i) Defensa i promoció dels diferents tipus de famílies determinada per la seua estructura i composició (nombroses, monoparentals, homoparentals, etc.): atenció social, psicològica i jurídica, cerca de beneficis, accions de promoció i visibilitat i adquisició de recursos de resolució de conflictes i apoderament.  
(No seran objecte de subvenció aquells projectes que guarden relació amb programes d'intervenció social, salut mental, educativa, sanitària, penitenciària, etc.; l'objecte del qual d'atenció estiga determinat per la situació o circumstància individual d'alguna de les persones que componguen la unitat familiar).  
Import assignat: 1.200.000 euros.  
2. Eix de treball: Joves.  
Finalitat:  
a) Programes dirigits a afavorir en la joventut valores de solidaritat i d'altruisme com a mitjà per a aconseguir una societat més justa, especialment amb els joves en situació desfavorida o en risc d'exclusió social.  
  
b) Desenvolupar accions preventives de totes les formes de violència i xenofòbia, conductes antisocials i discriminació de les persones per raó de sexe, origen ètnic, nacionalitat, creences religioses, orientació o identitat sexual o qualsevol altra condició o circumstància personal o social.  
c) Promoure programes d'orientació, formació, accés a l'ocupació, que permeten dotar aquesta població de les eines i recursos necessaris per a la seua correcta inserció social i laboral.  
d) Promoure la integració laboral i social de les persones joves tutelades o extutelades de la Generalitat, facilitant-los els mitjans, aptituds i habilitats necessàries per a desenvolupar la seua autonomia personal.  
e) Foment de l'educació no formal per a la integració social dels joves, amb actuacions encaminades a realitzar programes d'educació per a la salut i mediambiental, educació viària per a la prevenció d'accidents de trànsit entre els joves i alertar sobre les addiccions vinculades a xarxes socials i jocs en línia.  
f) Desenvolupar entre la joventut actituds de prevenció davant els riscos contra la salut, el consum responsable i els hàbits saludables d'alimentació, la pràctica esportiva, i les activitats lúdiques, d'oci i ocupació del temps lliure.  
Import assignat: 677.301,90 euros.  
3. Eix de treball: Igualtat de gènere i promoció dels drets de les dones.  
Finalitat:  
a) Enfortir la salut de les dones durant tot el seu cicle vital i en situacions d'especial vulnerabilitat i en l'àmbit comunitari  
b) Programes dirigits a la lluita contra la feminització de la pobresa, impulsant la incorporació i manteniment de les dones en el mercat laboral, especialment les que es troben en situacions de més vulnerabilitat, així com a facilitar els usos de temps i la corresponsabilitat amb perspectiva de gènere.  
c) Prevenció de delictes relacionats amb totes les formes de violència contra les dones, inclosa la protecció integral de les seues víctimes i els seus fills i filles: violència de gènere, tracta amb finalitats d'explotació sexual, delictes contra la llibertat sexual, mutilació genital femenina, matrimonis forçats, entre uns altres.  
Import assignat: 700.000 euros.  
4. Eix de treball: Persones majors.  
Finalitat: atenció integral a les persones majors que garantisquen la seua autonomia personal a través de serveis que faciliten la seua permanència en el domicili i en el seu entorn social i familiar, així com els dirigits al suport de les seues famílies i persones cuidadores i les necessitats de les quals no estiguen sent ateses en aquests moments per altres recursos públics.  
Import assignat: 1.700.000 euros.  
5. Eix de treball: Persones amb diversitat funcional.  
Finalitat:  
a) Millorar la qualitat de vida, autonomia personal i la inclusió social de les persones amb diversitat funcional i/o amb discapacitat afavorint la seua permanència en l'entorn en què desenvolupen el seu projecte vital.  
b) Suport i descans per a les famílies cuidadores que tenen a càrrec seu persones amb diversitat funcional i/o amb discapacitat, afavorint la seua permanència en el domicili familiar.  
c) Promoure l'accés a serveis de formació i orientació professionals a l'ocupació ordinària i no ordinària (ocupació amb suport).  
d) Lluita contra l'estigmatització de les persones amb malaltia mental.  
Import assignat: 2.300.000 euros.  
6. Eix de treball: Persones amb drogodependència.  
Finalitat:  
a) Promoure el disseny i desenvolupament de programes de prevenció del consum de drogues o altres trastorns addictius de caràcter comunitari, a fi de millorar la detecció primerenca, cobertura i avaluació de resultats d'aquests.  
b) Reforçar els tractaments dispensats des dels centres i serveis d'atenció, rehabilitació i reinserció de persones malaltes drogodependents o altres trastorns addictius i/o les seues famílies, des de paràmetres d'actuació contrastats científicament.  
Import assignat: 340.000 euros.  
7. Eix de treball: Persones amb VIH - SIDA.  
Finalitat:  
a) Donar continuïtat als programes d'atenció sociosanitària a persones amb VIH - SIDA.  
b) Millora de l'ocupabilitat i la inserció sociolaboral de les persones amb VIH - SIDA.  
Import assignat: 350.000 euros.  
8. Eix de treball: Poble gitano.  
Finalitat:  
a) Intervenció en l'àmbit educatiu i familiar: escoles de famílies i foment de la participació en les AMPA; suport a l'èxit escolar de xiquetes, xiquets, adolescents i joves gitanes i gitanos, incloent-hi el treball col·laboratiu amb els centres educatius.  
b) Promoció de la salut: foment de la salut i hàbits de vida saludables, especialment en la infància i la joventut, i de la promoció de l'ús dels serveis preventius de salut pública; formació per a la mediació i acompanyament entre iguals, especialment dones, per a la millora de la salut de la població gitana i la resolució de conflictes.  
c) Promoció de la inserció sociolaboral: formació per a la cerca d'ocupació i accés a la formació professional, especialment en la joventut; accions per a la millora de competències i en el desenvolupament de l'ocupació autònoma.  
d) Intervenció en l'àmbit comunitari: accions per a la millora de la convivència en els barris inclusius i per a la promoció de la participació de la població gitana; accions de sensibilització i visibilització de la realitat del poble gitano; i accions per a afavorir la participació en la vida social de la població gitana.  
Import assignat: 600.000 euros.  
9. Eix de treball: Persones exrecluses.  
Finalitat:  
a) Atenció sociosanitària i rehabilitació a persones amb addiccions, d'atenció sociosanitària i rehabilitació psicosocial a persones amb malaltia mental, d'atenció sociosanitària a persones afectades pel VIH - SIDA i altres malalties, a persones amb diversitat funcional, i a persones transsexuals.  
b) Rehabilitació, emancipació i inclusió sociolaboral de persones recluses en règim obert o persones exrecluses.  
Import assignat 262.500 euros.  
10. Eix de treball: Emergència social.  
Finalitat: Promoure la inclusió social atenent les necessitats bàsiques, urgents i puntuals de les persones en situació de pobresa i vulnerabilitat per a garantir la seua salut.  
Els programes subvencionables hauran d'anar destinats a la població en exclusió amb caràcter general, sense limitacions degudes a la possible permanència de les persones destinatàries d'aquests en la mateixa organització, ni podran finançar els serveis o el pagament de quotes a l'entitat que proporciona l'ajuda.  
Aquests ajudes no podran destinar-se al lliurament de quantitats dineràries directament a la persona beneficiària, excepte en els pagaments de les mensualitats de lloguer i despeses de subministraments de l'habitatge de la persona usuària (llum, aigua, telèfon i gas).  
Import assignat: 2.100.000 euros.  
11. Eix de treball: Inclusió social.  
Finalitat:  
a) Millora de l'ocupabilitat i la inserció laboral de persones en situació o en risc d'exclusió, que no accedeixen a les accions formatives o al mercat de treball normalitzats.  
b) Promoure la integració sociolaboral de les persones desocupades de llarga durada mitjançant el disseny i realització d'accions integrals d'orientació laboral i itineraris personalitzats d'inserció laboral.  
  
c) Establir estratègies de caràcter integral per a afavorir la rehabilitació i la progressiva inclusió social de persones sense llar.  
d) Promoure la integració sociolaboral, programes per a garantir l'alternativa residencial i la participació en l'àmbit comunitari de les persones transsexuals.  
e) Millorar la inclusió social d'altres col·lectius no recollits específicament en un altre eix.  
Import assignat: 2.100.000 euros.  
12. Eix de treball: Persones immigrants.  
Finalitat:  
a) Prevenció i promoció de la salut dirigida a la població immigrant.  
  
b) Realització de programes que fomenten la integració sociolaboral, la reagrupació familiar, els processos d'acolliment i inclusió de les persones immigrants, sol·licitants d'asil i altres persones amb protecció internacional, en situació de vulnerabilitat, així com assistència als emigrants espanyols que retornen al nostre país per a facilitar-los el seu reingrés en la societat espanyola.  
c) Intervenció biopsicosocial per a persones menors d'edat no acompanyades immigrants.  
Import assignat: 1.200.000 euros.  
13. Eix de treball: Intervenció del voluntariat  
Finalitat: Formació i suport a la intervenció mitjançant persones voluntàries en qualssevol dels eixos recollits en aquesta convocatòria, amb excepció de l'eix d'Obres i inversions.  
Import assignat: 364.500 euros.  
14. Eix de treball: Igualtat de tracte, no discriminació i prevenció de delictes d'odi.  
Finalitat: crear o reforçar serveis d'atenció, assessorament i orientació jurídica a les persones que puguen ser objecte de discriminació directa, indirecta o qualsevol altre tipus de discriminació (assetjament discriminatori, discriminació múltiple, discriminació per associació, etc.) per raó de sexe, origen racial o ètnic, diversitat funcional, religió o creences, orientació sexual, identitat de gènere, edat o qualsevol altra condició o circumstància personal o social, així com les víctimes de delictes d'odi i intolerància, inclosos els de discurs d'odi.  
  
Import assignat: 125.000 euros.  
15. Eix de treball: Obres i inversions  
Finalitat:  
a) Acabament de projectes d'inversió finançats en convocatòries anteriors que estiguen pendents de conclusió, així com l'equipament i les obres d'adaptació i rehabilitació dels centres i unitats d'atenció per a persones majors.  
b) Acabament de projectes d'inversió finançats en convocatòries anteriors que estiguen pendents de conclusió, així com l'equipament i les obres d'adaptació i rehabilitació dels centres i unitats d'atenció per a persones amb diversitat funcional.  
c) Inversions relacionades amb l'execució dels programes recollits en l'article 2 de l'Ordre 8/2017, de 6 d'octubre, de la Vicepresidència i Conselleria d'Igualtat i Polítiques Inclusives.  
Import assignat: 2.411.644,32 euros  
Els eixos de treball que abasten els apartats 1 al 14 anteriors es finançaran a càrrec de la línia de subvenció S5177 del capítol 4 de despeses. En cas que en algun dels eixos finançats amb la línia de subvenció S5177 no s'esgote el crèdit assignat, es repartirà proporcionalment entre els eixos restants finançats amb aquesta línia de subvenció fins a esgotar la línia.  
L'eix de treball de l'apartat 15 es finançarà exclusivament a càrrec de la línia de subvenció S5185 del capítol 7 de despeses, no podent rebre ni aportar finançament a altres eixos de treball.  
  
Tercer. Entitats beneficiàries  
Podran ser beneficiàries les entitats que complisquen els requisits indicats en l'article 3 de l'Ordre 8/2017.  
  
Quart. Requisits dels programes a finançar  
Podran ser objecte de finançament els programes que complisquen els requisits indicats en l'article 4 de l'Ordre 8/2017.  
  
Cinqué. Sol·licitud i termini de presentació  
1. Termini de presentació de les sol·licituds.  
El termini de presentació de les sol·licituds serà de 10 dies hàbils comptats des de l'endemà de la publicació de la present resolució en el Diari Oficial de la Generalitat Valenciana.  
2. Sol·licitud.  
a) Model i presentació de sol·licituds.  
De conformitat amb el que es preveu en la disposició addicional primera de l'Ordre 8/2017, les sol·licituds de subvenció es presentaran exclusivament per via telemàtica, mitjançant la signatura electrònica pròpia de l'entitat sol·licitant o de la persona que la represente.  
S'emplenarà un imprés de sol·licitud d'ajuda normalitzat que indicarà les dades bàsiques referents a la subvenció que se sol·licita, entitat sol·licitant i el seu representant legal, i inclourà el número de compte bancari d'acord amb l'article 14 de l'Ordre 8/2017.  
En aquesta sol·licitud s'inclourà l'autorització per a l'accés a la Plataforma Autonòmica d'Interoperabilitat i la declaració de no estar incurs en les prohibicions previstes en l'article 13 de la Llei 38/2003, general de subvencions.  
Es presentarà una sol·licitud telemàtica per cada entitat sol·licitant. En aquesta sol·licitud l'entitat sol·licitarà el finançament dels seus programes vinculant cadascun d'ells a l'eix de treball que considere oportú. Cada programa presentat només podrà estar vinculat a un eix de treball.  
  
La sol·licitud telemàtica està accessible en la seu electrònica de la Generalitat, https://sede.gva.es i constarà d'una part general (comuna per a totes les sol·licituds de subvenció a la Generalitat) i d'una part específica corresponent a la present convocatòria.  
Cada programa haurà d'adequar-se preferentment als eixos i finalitats establits en el punt segon de la present resolució de convocatòria, sense perjudici que les entitats puguen presentar altres programes que consideren adequats dins dels eixos definits.  
b) Documentació.  
A la sol·licitud telemàtica, s'adjuntaran necessàriament els documents que a continuació s'indiquen:  
1r. Relació dels programes que se sol·liciten (d'acord amb el model establit en l'annex I).  
2n. Memòria explicativa de l'entitat (d'acord amb el model establit en l'annex II).  
3r. Una memòria explicativa del programa per cada programa sol·licitat (d'acord amb el model establit en l'annex III).  
4t. Model de domiciliació bancària (d'acord amb el model establit en l'annex IV).  
5é. Documentació detallada en l'article 7.3 de l'Ordre 8/2017  
c) D'acord amb l'apartat h de l'article 164 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, els programes que sol·liciten obres en què s'exigisca projecte tècnic se sotmetran a informe de l'Oficina Tècnica de Projectes i Obres de la Vicepresidència i Conselleria d'Igualtat i Polítiques Inclusives.  
  
Sisé. Instrucció i proposta de resolució del procediment  
Conforme al que es preveu en l'article 5 de l'Ordre 8/2017, serà competent per a l'ordenació i instrucció del procediment la Direcció General d'Inclusió Social.  
De conformitat amb el que s'estableix en l'article 43 de la Llei 39/2015, d'1 d'octubre, del procediment administratiu comú de les administracions públiques, durant la instrucció de l'expedient, es podrà requerir de forma telemàtica l'esmena de la documentació presentada a través de la plataforma bústia del ciutadà.  
La comissió d'avaluació d'acord amb el que s'estableix en l'article 6 de l'Ordre 8/2017 formularà la proposta de resolució que contindrà:  
  
1. Sol·licituds de subvenció de programes que han resultat inadmeses, per la causa indicada en cada cas, i resulten excloses del procés de valoració.  
2. Resultat de la valoració de les entitats.  
3. Resultat de la valoració dels programes.  
4. Programes subvencionats i quantia de l'ajuda.  
5. Programes no subvencionables, amb la seua causa.  
La comissió d'avaluació elevarà la proposta de subvenció a la Direcció General d'Inclusió Social per a la seua resolució.  
  
Seté. Criteris de valoració  
Els criteris objectius de valoració de les sol·licituds presentades són els establits en l'article 9 de l'Ordre 8/2017.  
  
Huité. Despeses subvencionables  
Són subvencionables aquelles despeses que de manera indubtable responguen a la naturalesa de l'activitat subvencionada i que resulten estrictament necessàries, i que s'efectuen durant l'any 2019, i s'abonen amb anterioritat a la finalització del termini de presentació de la justificació.  
En tot cas, les despeses subvencionables s'ajustaran al que es disposa en l'article 16 de l'Ordre 8/2017.  
  
Nové. Quantia de les ajudes  
La quantia de les ajudes es determinarà en aplicació del que s'ha disposat en l'article 10 de l'Ordre 8/2017.  
  
Deu. Resolució i recursos contra aquesta  
El termini màxim per a resoldre i publicar la resolució del present procediment serà de sis mesos, a partir de la publicació en el Diari Oficial de la Generalitat Valenciana de la present resolució de convocatòria. Transcorregut el termini abans esmentat sense que s'haja procedit a la publicació, les entitats interessades podran entendre desestimades les seues sol·licituds per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana i en la pàgina web de la Direcció General d'Inclusió Social http://www.inclusio.gva.es/ca/web/integracion-inclusionsocial-cooperacion d'acord amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
La directora general d'Inclusió Social és l'òrgan competent per a la resolució del procediment per delegació de la vicepresidenta del Consell i consellera d'Igualtat i Polítiques Inclusives. La seua resolució posa fi a la via administrativa.  
Contra aquesta resolució, de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposar, potestativament, recurs de reposició en el termini d'un mes, o, directament, recurs contenciós administratiu, en el termini de dos mesos comptats des de l'endemà de la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
  
Onze. Règim de deslliuraments de pagament  
D'acord amb el que s'estableix en l'article 44.1.f de la Llei 22/2017, de 29 de desembre, de 2017, de pressupostos de la Generalitat per a 2018, i amb el que s'estableix en la disposició transitòria única del Decret llei 3/2018, de 13 de juliol, del Consell, pel qual es modifica la Llei 22/2017, es lliurarà un 100 per 100 de l'import concedit en el moment de la concessió.  
Respecte de tots els programes, objecte de subvenció, s'haurà de presentar la memòria d'actuació justificativa abans del 28 de febrer del 2020.  
  
Dotze. Justificació de les despeses  
La justificació s'ajustarà al que s'ha recollit en l'article 17 de l'Ordre 8/2017.  
  
Tretze. Logotip  
Les entitats que resulten subvencionades hauran d'incorporar de forma visible en el material que s'utilitze el logotip que figura en l'annex B d'aquesta resolució, a l'efecte de difusió dels programes finançats.  
  
Catorze. Recursos contra la convocatòria  
La present resolució posa fi a la via administrativa i podrà ser recorreguda potestativament en reposició o bé es podrà plantejar directament recurs contenciós administratiu d'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 d'octubre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
  
  
  
ANNEX A  
Taules salarials màximes acceptades en l'exercici 2019  
  
COS DE L'ADMINISTRACIÓ SALARI MÀXIM  
GRUP A (Títol universitari de grau) 65.025,62 -  
GRUP B (Tècnic/a superior de Formació Professional) 37.060,46 -  
GRUP C1 (títol de Batxiller o tècnic/a de Formació Professional) 26.699,61 -  
GRUP C2 (Títol de graduat/ada en Educació Secundària Obligatòria) 21.527,73 -  
  
  
  
  
ANNEX B  
Logotip  
  
El logotip que haurà d'utilitzar-se per a la difusió dels programes subvencionats per la Vicepresidència i Conselleria d'Igualtat i Polítiques Inclusives en l'actual convocatòria serà:  
Per a la seua reproducció, en color o en blanc i negre, en valencià o castellà, les entitats subvencionades hauran de sol·licitar-lo en l'adreça de correu electrònic wkty@ibv.ss.  
Haurà d'utilitzar-se sempre guardant les proporcions del model en les ampliacions o reduccions, sense que siga necessari que figure requadrat, havent-se de situar en el lloc preferencial del suport a difondre amb la mateixa categoria que el logotip de l'organització o entitat subvencionada.